Rekdal gir seg selv taleforbud
Etter AaFKs kamper mot Rosenborg og Molde har det kokt rundt Rekdal. - Kjetil ønsker en timeout fra pressen på grunn av alt koket etter kampene mot Rosenborg og Molde. Han opplever at det meste av det han sier blir vridd og vrengt på i negativ forstand. Han trenger å komme til hektene igjen etter alt kjøret i det siste, sier AaFKs daglige leder, Henrik Hoff, til TV 2.- Kjetil er vanligvis en av de trenerne som er flinkest til å stille opp for pressen. Og det kommer han helt sikkert til å være fremover også. Men vi har respekt for at han trenger en pause nå, sier Hoff.
Kjetil Rekdal mener det han sier blir vridd og vrengt på. Nå vil Aalesund-treneren ha pause fra mediene.